**Դանիել Տավիա Օպարե** (անգլ.՝ Daniel Tawiah Opare, հոկտեմբերի 18, 1990(1990-10-18), Աքրա, Գանա), գանացի ֆուտբոլիստ, գերմանական «Աուգսբուրգի» պաշտպան, ով վարձավճարով հանդես է գալիս ֆրանսիական «Լանսում»։

Կարիերա
-------

Ֆուտբոլային կարիերան սկսել է «Աշանտի Գոլդ» ակումբում, իսկ մեկ տարի անց տեղափոխվել է «Սվակսեն»։ Անցկացնելով այնտեղ 2007/08 մրցաշրջանը և հաջող հանդես գալով Գանայի հավաքականում՝ Օպարեն տեղափոխվել է «Ռեալ Մադրիդ Կաստիլիա»։ 2010 թվականի ամռանը Դանիելը միացել է «Ստանդարդ (Լեժ)» ակումբին, որի կազմում անցկացրած առաջին մրցաշրջանում դարձել է Բելգիայի գավաթակիր։

2014 թվականի մայիսի 20-ին՝ ԱԱ 2014-ից առաջ, հայտարարվեց, որ Օպարեն պայմանագիր է ստորագրել պորտուգալական «Պորտուի» հետ։

2015 թվականի հունվարի 20-ին պաշտպանը վարձավճարով տեղափոխվել է թուրքական «Բեշիքթաշ» ակումբ, որտեղ խաղացել է մինչև մրցաշրջանի ավարտը։

2015 թվականի օգոստոսի 13-ին Օպարեն երեք տարվա պայմանագիր է կնքել գերմանական «Աուգսբուրգ» ակումբի հետ։

Միջազգային կարիերա
------------------

Օպարեն հրավիրվել է Գանայի երիտասարդական (մինչև 17 տարեկանների) հավաքական, որի կազմում Տոնգոյում կայացած 2007 թվականի Աֆրիկայի պատանեկան առաջնությունում զբաղեցրել է 3-րդ տեղը։ Օպարեն նաև 2007 թվականին մասնակցել է պատանեկան հավաքականների աշխարհի առաջնությանը, որն անցկացվել է Հարավային Կորեայում․ այդ մրցաշարում ազգային հավաքականի կազմում նա մասնակցել է բոլոր 7 հանդիպումներին։ Օպարեն ճանաչվել է առաջնության լավագույն պաշտպան։

Գանայի երիտասարդական (մինչև 20 տարեկանների) հավաքականի կազմում Օպարեն դարձել է 2009 թվականին Եգիպտոսում անցկացված աշխարհի երիտասարդական առաջնության հաղթող։

2007 թվականի նոյեմբերի 13-ին՝ իր 17-ամյակից երեք շաբաթ անց, Դանիելը հրավիրվել է հավաքական, մասնակցելու Տոգոյի հավաքականի դեմ ընկերական խաղին։

Օպարեն ընդգրկվել է Գանայի հավաքականի ընդլայնված ցանկում՝ նախապատրաստվելով մասնակցել 2008 թվականին անցկացվելիք Աֆրիկյան ազգերի գավաթի խաղարկությանը, սակայն չի ընդգրկվել վերջնական հայտացուցակում ջլերի ձգվելու պատճառով։

2012 թվականի հունվարին Դանիելն ընդգրկվել է Գանայի հավաքականի հայտացուցակում՝ մասնակցելու 2012 թվականի Աֆրիկայի գավաթի խաղարկությանը, սակայն հավաքականի կազմում չի անցկացրել ոչ մի խաղ։

Ձեռքբերումններ
--------------

Թունիս Սվակսեն
* ԿԱՖ Կոնֆեդերացիայի գավաթի դափնեկիր (1) - 2008
* ԿԱՖ Սուպերգավաթի խաղարկության եզրափակչի մասնակից - 2008

Բելգիա Ստանդարդ (Լեժ)
* Բելգիայի գավաթի դափնեկիր (1) - 2011

### Միջազգային վիճակագրություն

*2014 թվականի մարտի 5*-ի դրությամբ

| Հավաքական | Տարի | Խաղեր | Գոլեր |
| --- | --- | --- | --- |
| Գանա **Գանա** | 2011 | 7 | 0 |
| 2012 | 3 | 0 |
| 2013 | 5 | 0 |
| 2014 | 1 | 0 |
| Ընդհանուր | 16 | 0 |

Ծանոթագրություններ
------------------

1. ↑  «FIFA U-20 World Cup Egypt 2009 – List of Players» (PDF). Fédération Internationale de Football Association (FIFA). էջ 9. Վերցված է 2013 թ․ հուլիսի 26-ին.
2. 1 2  Transfermarkt.com(բազմ․) — 2000.
3. ↑  Daniel Tawiah Opare – Playerhistory Profile
4. ↑  «Opare, Daniel». nationalfootballteams.com. Արխիվացված է օրիգինալից 2018 թ․ դեկտեմբերի 15-ին. Վերցված է 2012 թ․ հունվարի 24-ին.
5. ↑  «Opare va signer au Standard». *L'Equipe*. 2010 թ․ հուլիսի 3. Արխիվացված է օրիգինալից 2010 թ․ սեպտեմբերի 15-ին. Վերցված է 2010 թ․ հուլիսի 3-ին.
6. ↑  «Young Ghanaians rule the world through NVA». *modernghana.com*. 2010 թ․ սեպտեմբերի 10.
7. ↑  «Augsburg sign defender Daniel Opare from Porto». ESPN FC. 2015 թ․ օգոստոսի 14. Վերցված է 2015 թ․ օգոստոսի 14-ին.
8. ↑  "Daniel Opare". National Football Teams.

Արտաքին հղումներ
----------------

* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դանիել Օպարե» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) · ԹՖՖ (խաղացող) · ՖԻՖԱ |

 |